Document ID: /roh_data/filtered/Billingualer_Corpus_interleaved-de-rm.jsonl.gz/1817

This is a text translated from German to Rumantsch Grischun.
Regierungsmitteilung vom 15. Juli 2010

Die Bündner Regierung hat die Vernehmlassung über den Erlass eines neuen kantonalen Geoinformationsgesetzes eröffnet. Ausserdem hat sie eine erste Tranche der Bezeichnung der lokalen Verteilnetze vorgenommen.

Vernehmlassung über den Erlass eines kantonalen Geoinformationsgesetzes eröffnet

In Graubünden sollen breite Kreise Geodaten einfach und kostengünstig nutzen können. Die entsprechenden rechtlichen Grundlagen müssen an die neuen Vorgaben des Bundes angepasst und im neuen kantonalen Geoinformationsgesetz zusammengefasst werden. Die Bündner Regierung hat den Gesetzesentwurf für die Vernehmlassung freigegeben.

Unter Geodaten versteht man raumbezogene Daten, welche die Ausdehnung und Eigenschaften bestimmter Räume und Objekte beschreiben, insbesondere deren Lage, Beschaffenheit, Nutzung und Rechtsverhältnisse. Beispiele für Geodaten sind die Daten der amtlichen Vermessung oder Zonenpläne.

Der Bund hat mit dem am 1. Juli 2008 in Kraft getretenen Bundesgesetz über Geoinformation die rechtlichen Grundlagen für seine Geodaten umfassend überarbeitet und in einen einheitlichen Rahmen gesetzt. Das neue Geoinformationsrecht regelt einerseits die Erhebung einzelner Geodaten des Bundes. Andererseits regelt es die Nutzbarmachung der Geodaten, indem diese durch Darstellungs- und Downloaddienste zugänglich zu machen sind.

An diese neuen Vorgaben des Bundes sind nun auch die kantonalen Bestimmungen anzupassen und entsprechende Regelungen für kantonale Geodaten zu erlassen. Der Gesetzesentwurf zielt darauf, Geodaten zu angemessenen Kosten und in der erforderlichen Qualität für eine breite Nutzung zur Verfügung zu stellen.

Um dieses Ziel zu erreichen, bedarf es einer kantonalen Geodatendrehscheibe, welche die Geodaten veröffentlicht. Eine solche ist bereits heute in Betrieb (

www.geogr.ch

). Der Entwurf des neuen Geoinformationsgesetzes sieht vor, diese Geodatendrehscheibe als zentrale Abgabestelle im Kanton zu bestimmen. Die Gemeinden können daneben eigene Geodatendrehscheiben betreiben.

Ausserdem sieht das neue Gesetz vor, dass öffentlich zugängliche Geodaten kostenlos eingesehen und bis zu einem gewissen Format ausgedruckt werden können. Für den Bezug der übrigen Geodaten sollen wie bis anhin Gebühren erhoben werden, welche je nach Aufwand variieren und den Betrieb der Geodatendrehscheibe finanzieren.

Ebenfalls in das neue Geoinformationsgesetz aufgenommen werden die Regelungen zur amtlichen Vermessung. Schliesslich soll im Kanton Graubünden zugleich neu eine gesetzliche Grundlage für einen Leitungskataster beziehungsweise einen Übersichtsplan über die Werkleitungen geschaffen werden.

Die Unterlagen zur Vernehmlassung sind auf der Website des Departements für Volkswirtschaft und Soziales

www.dvs.gr.ch

unter der Rubrik Themen/Projekte aufgeschaltet. Die Vernehmlassung dauert bis zum 15. Oktober 2010.

Erste Tranche der lokalen Verteilnetze bezeichnet

Die Bündner Regierung hat die erste Tranche der lokalen Netzgebiete bestimmt. Die Bezeichnung der Netzgebiete erfolgt im Rahmen des Bundesgesetzes über die Stromversorgung, welches auf den 1. Januar 2008 teilweise in Kraft getreten ist.

Es regelt einerseits die in Etappen einzuführende Strommarktliberalisierung und andererseits die im Monopol verbleibenden Übertragungs- und Verteilnetze. Das Gesetz beauftragt die Kantone, die Netzgebiete der auf ihrem Gebiet tätigen Netzbetreiber zu bezeichnen. Die Umsetzung dazu ist im neuen kantonalen Stromversorgungsgesetz festgehalten, das seit dem 1. September 2009 in Kraft ist. Die Netzbetreiber haben in ihren jeweiligen Netzgebieten die Grundversorgung und die Versorgungssicherheit sowie den diskriminierungsfreien Netzzugang zu garantieren.

Aufgrund der Rückmeldungen der Gemeinden wurde ein Entwurf zur Bezeichnung der lokalen Verteilnetzgebiete erarbeitet. Dabei konnten 68 lokale Verteilnetzgebiete, welche die Fläche von 164 Gemeinden abdecken, zur Bezeichnung durch die Regierung dargestellt werden. Für die übrigen Gemeinden konnte hingegen bisher keine Zuweisung oder Bezeichnung erfolgen, da noch verschiedene Abklärungen mit den Netzbetreibern andauern. Die betroffenen Gemeinden müssen dies nun bis Ende Dezember 2010 nachholen. Auch die Bezeichnung der regionalen und überregionalen Verteilnetze erfolgt zu einem späteren Zeitpunkt. Die Pläne mit den bereits bezeichneten lokalen Verteilnetzgebieten werden auf der Internetsite des Amtes für Energie und Verkehr Graubünden aufgeschaltet.

Gremium: Regierung

Quelle: dt Standeskanzlei Graubünden

15.07.2010
Communicaziun da la regenza dals 15 da fanadur 2010

La regenza grischuna ha avert la consultaziun tar il relasch d'ina nova lescha chantunala da geoinfurmaziun. Ultra da quai ha ella designà in'emprima transcha da las raits da distribuziun localas.

La consultaziun davart il relasch d'ina lescha chantunala da geoinfurmaziun è lantschada

En il Grischun duain vasts circuls pudair utilisar facilmain e favuraivlamain las geodatas. La basa legala correspundenta sto vegnir adattada a las novas prescripziuns da la confederaziun e vegnir resumada en la nova lescha chantunala da geoinfurmaziun. La regenza grischuna ha deliberà il sboz da la lescha per la consultaziun.

Geodatas èn datas che concernan il territori e che descrivan l'extensiun e las caracteristicas da tscherts spazis e da tscherts objects, en spezial lur situaziun, lur natira, lur utilisaziun e lur relaziuns giuridicas. Geodatas èn p.ex. las datas da la mesiraziun uffiziala u ils plans da zonas.

Cun la lescha federala davart la geoinfurmaziun, ch'è entrada en vigur il 1. da fanadur 2008, ha la confederaziun repassà cumplessivamain la basa giuridica per sias geodatas e dà in rom unitar a quellas. Il nov dretg da geoinfurmaziun regla d'ina vart la registraziun da singulas geodatas da la confederaziun e da l'autra vart l'utilisaziun da las geodatas che ston vegnir fatgas accessiblas tras servetschs da preschentaziun e da download.

A questas novas prescripziuns federalas ston ussa er vegnir adattadas las disposiziuns chantunalas, ed i ston vegnir relaschadas regulaziuns correspundentas per las geodatas chantunalas. Il sboz da la lescha ha l'intenziun da metter a disposiziun geodatas a custs raschunaivels ed en la qualitad necessaria per ina vasta utilisaziun.

Per cuntanscher questa finamira èsi necessari d'installar in center chantunal da geodatas che publitgescha las geodatas. In tal center è gia oz en funcziun (

www.geogr.ch

). Il sboz da la nova lescha da geoinfurmaziun prevesa da fixar quest center da geodatas sco post central per consegnar las datas en il chantun. Las vischnancas pon ultra da quai manar agens centers da geodatas.

La nova lescha prevesa plinavant che las geodatas, ch'èn accessiblas al public, pon vegnir consultadas gratuitamain e vegnir stampadas fin ad in tschert format. Per retrair ulteriuras geodatas duain – sco fin ussa – vegnir incassadas taxas che varieschan tut tenor il temp impundì e che gidan a finanziar il manaschi dal center da geodatas.

En la nova lescha da geoinfurmaziun vegnan medemamain integradas las regulaziuns davart la mesiraziun uffiziala. En il chantun Grischun duai la finala vegnir creada da nov a medem temp ina basa legala per in cataster dals conducts respectivamain per in plan da survista dals conducts d'ovra.

Ils documents da consultaziun èn accessibels sur la pagina d'internet dal departament d'economia publica e fatgs socials

www.dvs.gr.ch

sut la rubrica temas / projects. La consultaziun dura fin ils 15 d'october 2010.

In'emprima transcha da las raits da distribuziun localas èn designadas

La regenza grischuna ha fixà l'emprima transcha dals territoris da provediment locals. Quels vegnan designads en il rom da la lescha federala davart il provediment d'electricitad ch'è entrada en vigur parzialmain il 1. da schaner 2008.

Questa lescha regla d'ina vart la liberalisaziun dal martgà d'electricitad che sto vegnir introducida en etappas – da l'autra vart las raits da transmissiun e da distribuziun che restan en il monopol. La lescha incumbensescha ils chantuns da designar ils territoris da provediment da las gestiunarias da raits ch'èn activas sin lur territori. La realisaziun respectiva è fixada en la nova lescha chantunala davart il provediment d'electricitad ch'è en vigur dapi il 1. da settember 2009. En lur territoris da provediment ston las gestiunarias da raits mintgamai garantir il provediment da basa, la segirezza dal provediment sco er l'access a la rait senza discriminaziuns.

Sin basa da las reacziuns da las vischnancas è vegnì elavurà in sboz per designar ils territoris da las raits da distribuziun localas. En quest sboz han 68 territoris da raits da distribuziun localas, che cuvran la surfatscha da 164 vischnancas, pudì vegnir preschentads per la designaziun tras la regenza. Per las ulteriuras vischnancas n'han dentant betg pudì vegnir fatgas attribuziuns u designaziuns fin ussa, perquai ch'igl han anc lieu differents scleriments cun las gestiunarias da raits. Las vischnancas pertutgadas ston ussa prender suenter quai fin la fin da december 2010. Er las raits da distribuziun regiunalas e surregiunalas vegnan designadas pli tard. Ils plans cun la designaziun dals territoris da las raits da distribuziun localas vegnan publitgads sin la pagina d'internet da l'uffizi d'energia e da traffic dal Grischun.

Gremi: regenza

Funtauna: rg chanzlia chantunala dal Grischun

15.07.2010